चलती कार में महिला से बलात्कार, परिचित ने ही लिफ़्ट देकर दिया धोखा
ग्रेटर नोएडा में एक महिला ने अपने एक परिचित पर कार में लिफ्ट देकर बलात्कार करने का आरोप लगाते हुए उसके खिलाफ शिकायत दर्ज कराई है।
थाना बीटा-दो के प्रभारी निरीक्षक अजय कुमार ने शुक्रवार को बताया कि कासना क्षेत्र में रहने वाली महिला ने थाने में शिकायत दर्ज कराई है कि 15 अगस्त को उसके परिचित एक व्यक्ति ने उसे घर छोड़ने के लिए कार में लिफ्ट दी।
महिला का आरोप है कि वह व्यक्ति उसे परी चौक की तरफ ले गया और चलती कार में उसके साथ बलात्कार किया। महिला के अनुसार, बाद में आरोपी ने उसे चलती कार से सड़क पर फेंक दिया।
थाना प्रभारी ने बताया कि महिला की शिकायत पर मामला दर्ज कर पुलिस घटना की जांच कर रही है।
महिला को मेडिकल परीक्षण के लिए जिला अस्पताल भेजा गया है। आरोपी की तलाश की जा रही है।
इसे भी पढ़ें : दिल्ली में जेएनयू छात्रा से कैब ड्राइवर ने किया दुष्कर्म, 3 घंटे तक गाड़ी में घुमाता रहा ड्राइवर
आपको बता दें कि अभी दिल्ली में एक कैब चालक ने जेएनयू की एक छात्रा से बलात्कार किया था। छात्रा का कहना था कि इस दौरान उसने पुलिस से मदद मांगी लेकिन उसने भी उसे मदद नहीं दी।
इसे भी पढ़ें : शर्मनाक: बलात्कार पीड़ित छात्रा का आरोप, दिल्ली पुलिस ने मदद से किया इंकार
(समाचार एजेंसी भाषा के इनपुट के साथ)
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva